ཕྲ་དབྱིབས་དབུས་སྒྲིག་ཆསཐོན་པ་ན།རྩིས་འཕྲུལ་གྱིས་ཀྱང་ཕྲ་དབྱིབས་སྒྲིག་གཅོད་ཆས་སྤྱོད་མགོ་ཚུགས་ཤིང་རྩིས་འཕྲུལ་གྱི་བོངས་ཚད་ཆུང་དུ་ཕྱིན་ལ།མ་རྩ་ཡང་ཆུང་དུ་བཏང་ཡོད།ཕྱོགས་གཞན་ཞིག་ནས་མཉེན་ཆས་ལས་རིགས་ཀྱི་འཕེལ་རྒྱས་ཕྱིན་པ་དེས་རྩིས་འཕྲུལ་གྱི་ནང་གྱི་བཀོལ་སྤྱོད་མ་ལག་སྟབས་ཇེ་བདེར་བཏང་བ་དང་།རྩིས་འཕྲུལ་གྱི་ཕྱིའི་སྒྲིག་ཆས་ཀྱང་འཐུས་ཚང་དུ་བཏང་ཡོད།རྩིས་འཁོར་གྱི་གཞུང་ལུགས་དང་ལག་རྩལ་ཇེ་བཟང་དུ་ཕྱིན་པ་དེས་ཕྲ་དབྱིབས་རྩིས་འཁོར་སྤྱི་ཚོགས་ཡོངས་ཀྱི་ལས་རིགས་མི་འདྲ་བ་དང་ཚན་པ་མི་འདྲ་བའི་ནང་མགྱོགས་པོར་ཐིམ་པར་བྱས་ལ།མི་རྣམས་ཀྱི་འཚོ་བ་དང་སློབ་སྦྱོང་གི་མེད་དུ་མི་རུང་བའི་ཡོ་བྱད་དུ་གྱུར་བ་རེད།ལོ་བཞི་བཅུ་ལྷག་གི་ནང་རྩིས་འཕྲུལ་གྱི་བོངས་ཚད་རིམ་བཞིན་ཆུང་དུ་འགྲོ་བ་དང་།གདན་གཞག་གློག་ཀླད།ཟིན་བྲིས་གློག་ཀླད།ལག་ཐོགས་གློག་ཀླད་དང་སྙོམས་ལེབ་གློག་ཀླད་སོགས་ཀྱི་བོངས་ཚད་རིམ་བཞིན་ཕྲ་དབྱིབས་ཅན་དུ་གྱུར་ཏེ་མི་རྣམས་ལ་སྟབས་བདེ་བའི་ཞབས་ཞུ་བསྐྲུན་ཡོད།དེར་བརྟེན་མ་འོངས་པའི་རྩིས་འཁོར་ཕྲ་དབྱིབས་ཅན་དང་བོངས་ཚད་ཆུང་དུ་འགྲོ་ངེས་ཡིན།